KOMMISSIONENS FORORDNING (EF) Nr. 1441/98 af 3. juli 1998 om ændring af forordning (EF) nr. 1234/98 om indstilling af fiskeri efter blåhvilling fra fartøjer, som fører en medlemsstats flag, bortset fra spansk og portugisisk
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2635/97 (2), særlig artikel 21, stk. 3, og
ud fra følgende betragtninger:
Kommissionens forordning (EF) nr. 1234/98 (3) indstillede fiskeri efter blåhvilling fra fartøjer, som fører en medlemsstat flag, bortset fra spansk og portugisisk;
Spanien overførte den 27. marts 1998 3 000 tons blåhvilling til Tyskland i farvandene i ICES-område V b (EF-område), VI og VII; fiskeri efter blåhvilling i farvandene i ICES-område V b (EF-område), VI og VII fra fartøjer, som fører tysk flag eller er registreret i Tyskland, bør som følge heraf godkendes;
den aktuelle udnyttelsesgrad for kvoten af blåhvilling, der er bevilget Spanien i farvandene i ICES-område V b (EF-område), VI og VII, muliggør en overførsel af den pågældende kvote;
forordning (EF) nr. 1234/98 bør følgelig ændres -
UDSTEDT FØLGENDE FORORDNING:
Artikel 1
I forordning (EF) nr. 1234/98 foretages ændringer:
1) I titlen indsættes efter »portugisisk« ordene »og tysk«.
2) I artikel 1, andet afsnit, indsættes efter »Portugal« ordene »og tysk«.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 17. juni 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 1998.